Станіслаў Асееў

**Станіслаў Уладзімеравіч Асееў**, псэўданім **Станіслаў Васін** (;  1 кастрычніка 1989, Данецк) — украінскі пісьменьнік, журналіст і блёгер, сябар Украінскага ПЭН. Аўтар рамана «Мэльхіёравы слон, ці чалавек, які думаў» (Рус. «Мельхиоровый слон, или Человек, который думал»). Пад псэўданімам Станіслаў Васін працаваў журналістам у акупаваным Данецку.

Быў выкрадзены 11 траўня 2017 году і ўтрымліваўся сэпаратыстамі з «ДНР» да 29 сьнежня 2019 году. Ляўрэат Нацыянальнай прэміі Ўкраіны імя Тараса Шаўчэнкі 2021 году за кнігу «У ізаляцыі».

## Жыцьцяпіс
Нарадзіўся ў Данецку. У 2006 годзе скончыў агульнаадукацыйную школу ў горадзе Макееўка. У 2010 годзе — Данецкі дзяржаўны інстытут інфарматыкі і штучнага інтэлекту факультэт філязофіі і рэлігіязнаўства, у 2012 годзе — магістратуру Данецкага нацыянальнага тэхнічнага ўнівэрсытэту, факультэт кампутарных навук і тэхналёгій і атрымаў дыплём магістра рэлігіязнаўства з адзнакай.

Пасьля заканчэньня ўнівэрсытэту зьехаў у Францыю, каб уступіць у шэрагі францускага Замежнага легіёна. Вярнуўшыся ва Ўкраіну, зьмяніў шмат прафэсій: працаваў грузчыкам, стажорам у банку, далкопам, апэратарам у паштовай кампаніі, прадаўцом-кансультантам бытавой тэхнікі і да таго падобнае.

Пасьля 2014 году вырашыў застацца ў Данецку, хаця не прымаў ДНР. Працаваў пазаштатным карэспандэнтам украінскага бюро Свабоды ў Данецку. Працаваў з рознымі ўкраінскімі выданьнямі пад псэўданімам. Зьнік пасьля 2 чэрвеня 2017 году. Толькі 16 ліпеня баевікі ДНР абвесьцілі, што затрымалі Аўсеева праз абвінавачаньне ў шпіянажы. Большую частку зьняволеньня Станіслаў правёў у так званай «Ізаляцыі» — падпольнай турме ў Данецку. Станіслаў называе гэтае месца канцлягерам.

9 сьнежня 2020 яго вызвалілі з данбаскага палону ў межах абмену паміж так званымі «ДНР» і Ўкраінай. У месцах зьняволеньня, адно зь якіх Асееў называе канцлягерам, «данецкім Дахаў» мужчына правёў два з паловай гады.

## Творы
; Расейскамоўныя
* Шестой день: сб. поэм, рассказов и стихов / Станислав Владимирович Асеев.&nbsp;— Донецк: Норд-Пресс, 2011.&nbsp;— 207 с.&nbsp;— ISBN 978-966-380-480-4
* Андерхилльские ведьмы: драма: в 2 ч. Проза / Станислав Владимирович Асеев.&nbsp;— Донецк: Донбасс, 2011.&nbsp;— 228 с.&nbsp;— ISBN 978-617-638-065-8
* Мельхиоровый слон, или Человек, который думал: Роман-автобиография / С.&nbsp;Асеев // Юность.&nbsp;— 2015.&nbsp;— №&nbsp;1—6.
** (передрук) Мельхиоровый слон, или Человек, который думал: роман-автобиография / Станислав Асеев.&nbsp;— Киев : Каяла, 2016.&nbsp;— 267 с.&nbsp;— ISBN 978-617-7390-05-2
* В ізоляції / Станіслав Асєєв, тексти, фото; передм. Мар’яни Драч, Сергія Рахманіна, Дмитра Крапивенка; ілюстр. Сергія Захарова // К.: Люта справа, 2018.&nbsp;— 208 с.&nbsp;— ISBN 978-617-7420-18-6 (прим.: присутні кілька українськомовних статей)

; Пераклады на ўкраінскую
* Станіслав Асєєв. «Світлий шлях»: історія одного концтабору. Переклад з російської: Вікторія Стах. Львів: ВСЛ. 2020. 448 стор. ISBN 978-617-679-854-5

## Крыніцы

## Вонкавыя спасылкі
* «Кідаюць драты на зубы і геніталіі, устаўляюць у задні праход» — украінскі журналіст пра зьняволеньне ў «данецкім Дахаў», Радыё Свабода, 19 люты 2020
* Сяргй Рахманін. Земля Стаса. Дзеркало тижня.
* 
* «Українська правда»: Станіслав Асєєв: Всі окуповані території Донбасу&nbsp;— один великий концтабір «Ізоляція» (29.12.2020)
* «Українська правда»: Журналіст і публіцист, бранець «ДНР» Станіслав Асєєв: Моя мрія&nbsp;— про все забути (08.06.2021)
* Станіслав Асєєв: «Ізоляція» — сучасний концтабір, фінансований Росією // Читомо

Катэгорыя:Украінскія літаратары
Катэгорыя:Украінскія журналісты
Катэгорыя:Рэпрэсаваныя літаратары
Катэгорыя:Ляўрэаты прэміі «Вольная прэса Ўсходняй Эўропы»